Pyn is nie net sleg vir jou nie, dit laat mens baie dink oor baie aspekte van die saak, en denke gee 'n mens nuwe wysheid, en wysheid bring vrede. Verdra dus jou pyn met die wete dat daar 'n groter saak aan verbonde is.
Die Departement van Gesondheid en Menslike Dienste (GMD) in die VSA het inligting aan TheBlaze-radionetwerk vrygestel in reaksie op 'n versoek van die Wet op Vryheid van Inligting. Die inligting het getoon dat die Federale regering advertensies gekoop het vir die bedrag van $1 miljard belastingbetalerdollars as deel van 'n mediaveldtog om "entstof"-vertroue te bou.
In dokumente wat vanaf die GMD gestuur is, het TheBlaze gevind dat honderde organisasies in die nuusmedia betaal is om TV-, gedrukte, radio- en sosiale media-advertensies te vervaardig waarin die publiek aangespoor word om die "jab" te kry.
Die Amerikaanse regering het ook met sosiale media-beïnvloeders saamgewerk om "gemeenskappe wat kwansuis swaar getref is deur COVID-19" aan die publiek uit te wys. Daar is ook "kundiges" betrek om onderhoude te voer en die massa-inspuitingsveldtog in die nuus te bevorder. Een van daardie "kenners" was die direkteur van NIAID en hoof mediese adviseur van die Wit Huis, Anthony Fauci. Ons praat dus van Fauci, die man wat die "gesig" van COVID-19 in 2020 en 2021 was, wat ewe arrogant na homself verwys het as "die wetenskap".
Feitlik elkeen van die nuusorganisasies wat deur GMD betaal is, insluitend ABC, NBC, CBS, CNN, MSNBC, NASPERS, The Washington Post, Los Angeles Times en die New York Post, het infame leuens oor die inspuitings gedek en stil gebly oor die feit dat hulle met belastingbetalers se geld omgekoop is.
Shani George, visepresident van kommunikasie vir The Washington Post het selfs in 'n verklaring gelieg oor die befondsing wat hulle vir media-advertensies van die Federale regering ontvang het en gesê:
"Adverteerders betaal vir spasie om hul boodskappe te deel, soos hier die geval was, en daardie advertensies is duidelik as sodanig gemerk. Die nuuskamer is heeltemal onafhanklik van die advertensie-afdeling."
'n Woordvoerder van die Los Angeles Times het ook op TheBlaze gereageer en 'n soortgelyke reaksie gegee. Ander publikasies het geweier om kommentaar te lewer.
Die Amerikaanse regering is nie die enigste entiteit wat agter die beheer van die nuusmedia staan nie. Bill Gates is nog een. Deur meer as 30 000 toelaes te gebruik, het Gates minstens $319 miljoen tot die media se leuens bygedra wat deur senior personeelskrywer vir MintPress News, Alan McLeod, onthul is.
Ontvangers van omkoopgeld het CNN, NPR, BBC, The Atlantic en PBS ingesluit. Gates het ook buitelandse organisasies geborg wat The Daily Telegraph, die Financial Times en Al Jazeera insluit. Meer as $38 miljoen is ook in ondersoekende joernalistieksentrums ingepomp.
Gates se invloed binne die pers is verreikend, van joernalistiek tot joernalistieke opleiding. Dit maak uiteindelik ware objektiewe beriggewing oor Gates of sy inisiatiewe feitlik onmoontlik. MacLeod skryf:
"Vandag is dit moontlik vir 'n individu om as verslaggewer opleiding te kry danksy 'n Gates-stigting-toekenning, werk te kry by 'n Gates-befondsde winkel, en om aan 'n persvereniging te behoort wat deur Gates befonds word."
Dit is belangrik om daarop te let dat Gates 'n intense ongesonde belangstelling in gesondheid het, natuurlik spesifiek "inentings". En met hierdie mag om die media te beheer en sy sterk verbintenisse met gesondheidsorganisasies soos Johns Hopkins, is dit maklik om sy invloed op die leuens van die media te sien.
Maar hierdie toestand is nie nuut nie: dit gebeur reeds eeue lank dat die hoofstroommedia diep in die Geldmag se sak is. Hierdie was egter 'n goeie oefenlopie vir die media oor wat vorentoe vir ons wag; Covid was net die begin. Die magsugtige, geldsugtige sataniste van die Nuwe Wêreldorde sal enigiets doen, lieg, steel en moor om aan bewind te kom sodat hulle die satan se ryk hier op aarde kan vestig. Gordel vas vir 'n baie rowwe tyd wat op ons wag!